Pustno rajanje pripravili tudi v Sevnici

Letos ni bilo povorke, je pa bilo vseeno veselo

Letos v Sevnici še niso pripravili nekdaj zelo obiskanega pustnega karnevala, ampak zgolj pustno rajanje, kjer mask, krofov in dobre volje ni manjkalo.

[bookmark: _GoBack]V Sevnici so vrsto let pripravljali pustne karnevale. Ti so zadnja leta potekali pod geslom – »Kar ne vela«. Na njih so v dolgih povorkah obdelali aktualne probleme, tako občinske kot tudi širše, se pošalili na svoj račun in okrcali občinsko oblast. Obisk je bil vedno velik, prav tako udeležba pustnih skupin, saj so prihajali iz vseh krajevnih skupnosti sevniške občine, pa tudi iz drugih krajev.
Potem je ta tradicija za nekaj let zamrla. Pred tremi leti so se odločili, da pripravijo pustni karneval spomladi, pa kar dvakrat niso imeli sreče z vremenom, saj je pošteno deževalo. Zato so se letos pustni veseljaki odločili, da skupaj sevniškim zavodom KŠTM in občine pripravijo zgolj pustno rajanje pod šotorom. Zbralo se je kar precej mask, tudi otrok, ki imajo svoje rajanje sicer danes v sevniški športni dvorani. Obiskali so jih tudi kurenti iz Cvetkovcev v občini Ormož. Za najbolj izvirne maske so pripravili nagrade, za zabavo pa je poskrbel ansambel Florjan.
Sicer pa več o pustnem rajanju v naši fotoreportaži.

